b'\n_START_ARTICLE_\nDe joniske \xc3\xb8yer\n_START_SECTION_\nForskning\n_START_PARAGRAPH_\nZakynthos preges redusert grunnvannskvalitet p\xc3\xa5 grunn av forsaltning, store kalksteininnslag og reduksjon av grunnvannsniv\xc3\xa5et. Kildene til forurensningen skyldes sj\xc3\xb8vannsinntrengning pga overforbruk av vann i de kystn\xc3\xa6re omr\xc3\xa5dene, gj\xc3\xb8dsel fra landbruket, deponering av ubehandlet avfall og en mangelfull h\xc3\xa5ndtering av kloakk. Dessuten har man sett en kvalitetsreduksjon av overflatevannet som i hovedsak skyldes ukontrollerbare utslipp av ubehandlet avfall fra olivenpressene. I den forbindelse er det etablert et gresk-norsk samarbeid knyttet til vann- og avfallsproblematikken. Samarbeidet kalles Forskningsparken Zakynthos, og form\xc3\xa5let er \xc3\xa5 legge til rette for forskning, undervisning og formidling av kunnskap om vann og biologisk avfall p\xc3\xa5 \xc3\xb8ya. Partnere i dette samarbeidet er Universitetet for milj\xc3\xb8- og biovitenskap (UMB), \xce\xa4\xce\xb5\xcf\x87\xce\xbd\xce\xbf\xce\xbb\xce\xbf\xce\xb3\xce\xb9\xce\xba\xcf\x8c \xce\x95\xce\xba\xcf\x80\xce\xb1\xce\xb9\xce\xb4\xce\xb5\xcf\x85\xcf\x84\xce\xb9\xce\xba\xcf\x8c \xce\x8a\xce\xb4\xcf\x81\xcf\x85\xce\xbc\xce\xb1 \xce\x99\xce\xbf\xce\xbd\xce\xaf\xcf\x89\xce\xbd \xce\x9d\xce\xae\xcf\x83\xcf\x89\xce\xbd (Teknologiske utdannelsesinstitutt for De joniske \xc3\xb8yer, TEI), greske myndigheter og n\xc3\xa6ringsliv._NEWLINE_Science Park Zakynthos er fysisk lokalisert p\xc3\xa5 den \xc3\xb8kologiske g\xc3\xa5rden Therianos Family Farm /Therianos Villas p\xc3\xa5 Zakynthos, hvor det skal installeres et teknologisk demonstrasjonsfelt for kildeseparering innen vann og avl\xc3\xb8p til bruk i undervisning, forskning og formidling innen b\xc3\xa6rekraftig infrastruktur og separasjonsteknikk.'